  Анжелика Тихонова корреспондент Удмуртиысь Глазкарын вордӥськем Елизавета Туктамышева фигурной нискыланъя World Team Trophy турнирын Россилэн люкам командаезлэн капитанэз луоз. Ӵошатсконъёс Япониысь Осакаын 15-18 оштолэзе ортчозы. Со сярысь Россиысь фигурной нискыланъя федерацилэн пресс-службаез ивортӥз. Мон понна со туж дано, мон шумпотӥсько асьме командамылэн капитанэз луыны луонлыклы Елизавета Туктамышева, фигуристкаСпортсменкамы командаен дуннелэн чемпионатаз куинетӥзэ пыриськоз. Азьвыл со отчы 2015-тӥ но 2019-тӥ аръёсы вуылӥз вал ини. Елизавета Туктамышева сяна, Россилэн командаяз Анна Щербакова, Михаил Коляда, Евгений Семененко, Анастасия Мишина – Александр Галлямов но Виктория Синицина – Никита Кацалапов пыриськозы. Ӵошатсконъёсы Россиысь, Канадаысь, Франциысь, Италиысь, Япониысь но США-ысь командаос пыриськозы. Тодэ вайытом, Швециын ортчем 2021-тӥ арын фигурной нискыланъя дуннелэн чемпионатаз Елизавета Туктамышева кыкетӥ инты басьтӥз.  Тегъёс: Спорт ЛизаТуктамышева Удмуртия Россия  